DE CORNEILLE DE SCHEPPER. 135 



lerbey, c'est-à-dire des seigneurs des capitaines des armées, avoit mené son 

 ost ' contre ledicl consul Bassa; lequel néantmoins à la première veuedudict 

 Bassa se seroit mis en luyle, en abandonnant et délaissant loutte son artil- 

 lerie. Au moyen de quoy sommes certains que lesdictsTurcqz s'appareillent 

 pour mener guerre à l'année prochaine contre ledict consul Bassa. Nous 

 avions auparavant esté par aultres de ce advertis, et néantmoins sommes 

 esté merveilleusement joyeux d'icelles nouvelles. 



Nicolas de Trier nous a rapporté que son seigneur, sçavoir Scliender Ce- 

 leby, avoit dict que le roy Ferdinande mettoit es mains des Turcqz le chas- 

 tel Strigoniense \ par lequel seroit facile ausdicts Turcqz d'occuper Vienne. 

 Soit qu'il dist ce que dessus, ou de son cerveau, ou par information de 

 Pierre Zeni , embassadeur de Venise, il s'abuse du tout. Ledict Schender 

 est chancelier, et a-plus de deux mille serviteurs et plus de cent tondeurs. 

 Nous estimions lesdictes nouvelles avoir esté controuvées par Imbraiiim 

 Bassa pour quelque aultre effect. 



Du moisde juing 1533. — Le premier de juing, qui estoit le dimanche 

 de la Pentecouste, le gardien du monastère de Saint-François célébra la 

 messe en nostre chambre, et après disner vint vers nous Hiérosme de Vra- 

 tislavia, serviteur d'Ayas Bassa, lequel nous déclara qu'Imbrahim Bassa 

 estoit fort mal voulu des Turcqz , et que nonobstant ce il gouvernoit tout 

 cest empire, et avoit tout le trésor de l'empereur des Turcqz en son pou- 

 voir. 11 nous récita aussy que les Turcqz avoyenl quelque certain moven 

 pour sçavoir lequel des deux princes devoit vaincre l'aultre, et par la 

 computation des lettres du nom de touts deux, mesmes que les Turcqz 

 sont très-curieux en ceste observation, de sorte que par ceste collation des 

 lettres, le Grand Turcq fut préadverty qu'il seroit supérieur contre feu de 

 bonne mémoire Loys, roy d'Hongrie, mais qu'il ne pourroit estre supé- 

 rieur contre l'empereur Charles , trop bien Ayas Bassa et Cassum, sy par 

 ensemble ilz entroyent en bataille contre ledict empereur Charles, qu ilz 

 seroient lors supérieurs. L'empereur des Turcqz sçayt pareillement qu'il 

 ne peut estre supérieur contre consul Bassa, c'est-à-dire le Sophy, sy avant 



* Armée. | ' Le château de Gran en Hongrie, au confluent du Danube et du Gran. 



